Wezîrîya Karanê Teberî ya Almanya derheqê tepişîyayîşê Sereka Konseya Merkezî ya TTByî Şebneme Korur Fîncanci de hesabê xo yê twitterî de eşkerayîyêke daye.
Wezîrîye wina vat: ''Ma tepişîyayîşê Şebneme Korur Fîncanci ra qerqilîyenê. A seba heqanê merdiman merdimêka çêr a. Îdîayê derheqê aye ganî goreyê krîteranê huqûqî bêrê eşkerakerdene. Azadîya îfadekerdişê çîyêkî çîyanê tewr ercîyayeyan ê komelî ra yew o.''
